Komission kertomus neuvostolle ja Euroopan parlamentille Euroopan maatalouden tukirahaston menoista Varojärjestelmä Nrot 1–3/2010 /* KOM/2010/0229 lopull. */





[pic] | EUROOPAN KOMISSIO | Bryssel 12.5.2010 KOM(2010) 229 lopullinen KOMISSION KERTOMUS NEUVOSTOLLE JA EUROOPAN PARLAMENTILLE Euroopan maatalouden tukirahaston menoista Varojärjestelmä Nrot 1–3/2010 SISÄLLYSLUETTELO 1. Maataloustukirahaston vuoden 2010 talousarviomenettely 3 2. Maataloustukirahaston käyttötarkoitukseensa sidotut tulot 3 3. Väliaikaisista rakenneuudistusmääristä peräisin olevat tulot (sokeriala) 4 4. Kuvaus maataloustukirahaston vuoden 2010 talousarvion alustavasta toteutumisesta 5 5. Maataloustukirahaston käyttötarkoitukseensa sidottujen tulojen toteutuminen 7 6. Väliaikaisista rakenneuudistusmääristä peräisin olevien tulojen toteutuminen(sokeriala) 8 7. Sokerialan rakenneuudistusrahaston toteutuminen 8 8. Päätelmät 8 LIITE 1: LIITE 2: | MAATALOUSTUKIRAHASTON VUODEN 2010 TALOUSARVIOMENETTELY MAATALOUSTUKIRAHASTON MÄÄRÄRAHOJEN ALUSTAVA KÄYTTÖ 31.1.2010 ASTI | 1. MAATALOUSTUKIRAHASTON VUODEN 2010 TALOUSARVIOMENETTELY Liitteessä 1 olevassa taulukossa esitetään tiivistelmänä Euroopan maatalouden tukirahaston (maataloustukirahaston) vuoden 2010 talousarviomenettely ja menettelyn kuhunkin vaiheeseen liittyvien määrärahojen vastaavat määrät. Budjettivallan käyttäjä hyväksyi maataloustukirahaston vuoden 2010 talousarvion 17. joulukuuta 2009. Talousarvioon sisältyi maksusitoumus- ja maksumäärärahoja seuraavasti: - maatalouden markkinatoimenpiteitä ja suoria tukia varten (toimintalohko 05) 43 417,4 miljoonaa euroa maksusitoumusmäärärahoja ja 43 633,1 miljoonaa euroa maksumäärärahoja; - eläinlääkintä- ja kasvinsuojelutoimenpiteitä varten (toimintalohko 17) 371,9 miljoonaa euroa maksusitoumusmäärärahoja ja 253,7 miljoonaa euroa maksumäärärahoja; - kalastusta varten (toimintalohko 11) 30,5 miljoonaa euroa maksusitoumusmäärärahoja ja 31,0 miljoonaa euroa maksumäärärahoja. Maataloustukirahaston maksusitoumusmäärärahat olivat yhteensä 43 819,8 miljoonaa euroa ja maksumäärärahat 43 917,8 miljoonaa euroa. Maksusitoumusmäärärahojen ja maksumäärärahojen ero johtuu siitä, että jaksotettuja määrärahoja käytetään eräisiin toimenpiteisiin, joiden maksut komissio suorittaa suoraan. Tällaiset järjestelmät liittyvät lähinnä maataloustuotteiden menekinedistämiseen, toimintastrategiaan ja maatalouden koordinointitoimenpiteisiin sekä kalastukseen ja eläinlääkintä- ja kasvinsuojelutoimenpiteisiin. 2. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[1]. Komission vuoden 2010 oikaisukirjelmässä esitettiin sekä komission viimeisin arvio määrärahoista, jotka tarvitaan ennakoitujen markkinatoimenpiteiden ja suorien tukien rahoittamiseksi sekä arviot käyttötarkoitukseensa sidotuista tuloista, jotka ennakoidaan kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Sen vuoksi komissio otti tässä maataloustukirahastolle myönnettävien määrärahojen määrää koskevassa oikaisukirjelmäehdotuksessa huomioon tulevana varainhoitovuonna käytettävissä olevan käyttötarkoitukseensa sidottujen tulojen ennakoidun kokonaismäärän ja pyysi määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle saman vuoden osalta arvioitujen menojen määrästä. Sen jälkeen budjettivallan käyttäjä hyväksyi maataloustukirahaston uuden talousarvion, jonka määrärahoihin ei sisältynyt käyttötarkoitukseensa sidottujen tulojen ennakoitua määrää. Vuoden 2010 oikaisukirjelmää laadittaessa komissio arvioi käyttötarkoitukseensa sidottujen tulojen määrän olevan 922,0 miljoonaa euroa seuraavasti: - Käyttötarkoitukseensa sidotuista tuloista varainhoitovuoden 2010 kuluessa kertyväksi määräksi arvioitiin 789,0 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600,0 miljoonaa euroa ja sääntöjenvastaisuuksien perusteella 91,0 miljoonaa euroa. Maidon lisämaksusta saataviksi tuloiksi arvioitiin 98,0 miljoonaa euroa. - Varainhoitovuodelta 2009 varainhoitovuodelle 2010 siirrettäväksi käyttötarkoitukseensa sidottujen tulojen määräksi arvioitiin 133,0 miljoonaa euroa. Vuoden 2010 oikaisukirjelmässään komissio sitoi nämä 922,0 miljoonan euron tulot kahteen järjestelmään seuraavasti: - 222,0 miljoonaa euroa sidottiin hedelmä- ja vihannesalan tuottajaorganisaatioiden toimintarahastoihin, ja - 700,0 miljoonaa euroa tilatukijärjestelmään. Budjettivallan käyttäjän näihin kahteen järjestelmään myöntämät määrärahat olivat lopulta 547,0 miljoonaa euroa ja 28 480,0 miljoonaa euroa komission oikaisukirjelmän mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 769,0 miljoonan euron ja tilatukijärjestelmää varten arvioituja 29 180,0 miljoonan euron kokonaismäärärahatarpeita. Liitteessä 2, jossa esitetään vuoden 2010 talousarvion alustava toteutuminen 31. tammikuuta 2010 asti ulottuvalla jaksolla, kahden edellä mainitun järjestelmän hyväksytyt määrärahat on sisällytetty hedelmä- ja vihannesalan 720,1 miljoonan euron ja suorien tukien 33 272,0 miljoonan euron alkuperäisiin talousarviomäärärahoihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2010 talousarviossa ennakoidut kokonaismäärärahat nousevat 942,1 miljoonaan euroon hedelmä- ja vihannesalalla ja 33 972,0 miljoonaan euroon tuotantomääristä irrotettujen suorien tukien osalta. 3. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Kunakin markkinointivuonna – markkinointivuodesta 2006/2007 alkaen markkinointivuoteen 2008/2009 asti – kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta kunakin vuonna. Vuoden 2010 talousarviota laadittaessa näiden tulojen määrän arvioitiin tulevana varainhoitovuonna olevan 606,8 miljoonaa euroa. Samalla arvioitiin, että varainhoitovuodelta 2009 varainhoitovuodelle 2010 siirrettävä määrä on 717,9 miljoonaa euroa. 4. KUVAUS MAATALOUSTUKIRAHASTON VUODEN 2010 TALOUSARVION ALUSTAVASTA TOTEUTUMISESTA Liitteessä 2 esitetään talousarvion alustavan toteutumisen taso 16. lokakuuta 2009 ja 31. tammikuuta 2010 välisenä aikana verrattuna indikaattoriin perustuvaan menoprofiiliin. Toteutumisen taso on määritelty neuvoston asetuksen (EY) N:o 1290/2005 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä nykyisistä ja vuoden kuluessa tulevista eroista vuoden 2010 talousarvion eräiden momenttien osalta. 4.1. Markkinatoimenpiteet Maatalousmarkkinoiden interventioihin osoitettujen määrärahojen käyttö oli indikaattorin osoittaman tason mukaan -74,9 miljoonaa euroa vähemmän kuin hyväksytyt talousarviomäärärahat. Tämä ero on merkityksetön. Se johtuu pääasiassa elintarvikeapuohjelmista sekä maito- ja maitotuotealoista, joissa on tällä hetkellä alikäyttöä. Samaan aikaan muilla aloilla, kuten sokeri, hedelmät ja vihannekset, viini ja muut kasvituotteet/toimenpiteet, on ylikäyttöä. 4.1.1. Elintarvikeapuohjelmat (-35,0 miljoonaa euroa) Määrärahojen hitaampi käyttö indikaattorin tasoon nähden tässä vaiheessa johtuu siitä, että komissio hyväksyi vuotta 2010 koskevan elintarvikkeiden jakelusuunnitelman myöhässä. Kuluneen vuoden toteutumismallin perusteella komissio katsoo, että tämä toteutumisvauhti on väliaikaista ja että se nopeutuu varainhoitovuoden edetessä. 4.1.2. Sokeri (+6,2 miljoonaa euroa) Tärkeimmät tämän vuoden talousarviosta rahoitettavat toimenpiteet ovat jäljellä olevien sokerin vientitukitodistusten maksut, jotka on arvioitu 12,0 miljoonaksi euroksi, sekä vuoden 2010 elintarvikkeiden jakelusuunnitelman mukaisesti vähäosaisille jaettavaksi tarkoitetun sokerin poistamista julkisesta varastosta koskevat menot, jotka ovat arviolta -11,0 miljoonaa euroa. Kun tähän lisätään muiden sokeria koskevien järjestelmien arviolta 0,5 miljoonan euron suuruisten jäljellä olevien määrien maksaminen, sokerialan lopullinen talousarvio nousee 1,5 miljoonaan euroon. Tässä vaiheessa maataloustukirahaston tämän alan maksut koskevat pääasiassa jäljellä olevien sokerin vientitukitodistusten maksuja, joiden määrä on 6,7 miljoonaa euroa. Sokeria ei ole vielä poistettu julkisesta varastosta. Sen vuoksi tämän alan jo suoritetut maksut aiheuttavat suuren ylikäyttövajeen verrattuna indikaattorin tasoon tässä vaiheessa. Olisi kuitenkin korostettava, että alan tämänhetkiseen toteutumismalliin liittyvät absoluuttiset määrät ovat merkityksettömiä. 4.1.3. Hedelmät ja vihannekset (+14,0 miljoonaa euroa hyväksyttyihin määrärahoihin verrattuna) Tämä toteutumistaso johtuu jäsenvaltioiden tuottajaorganisaatioiden toimintarahastoille suorittamista maksuista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2010 talousarvion käyttötarkoitukseensa sidotuista tuloista (huom. ks. lisätietoja edellä 2 kohdassa). Tämä toteutumistaso johtuu siitä, että 31. tammikuuta 2010 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tässä vaiheessa komissio katsoo, että tämän alan käytettävissä olevat kokonaismäärärahat riittävät kattamaan menot, joita jäsenvaltioille ennakoidaan aiheutuvan vuonna 2010. Huom. Lukijalle tiedoksi, että komissio otti käyttöön alustavaa täytäntöönpanoa koskevaan taulukkoon alaviitteen *, joka on liitteessä 2. Alaviite osoittaa sen, mikä olisi tilanne, jos indikaattoria olisi 31. tammikuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 720,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 222,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 942,1 miljoonan euron kokonaismäärärahoihin, olisi ilmennyt -36,4 miljoonan euron alikäyttö. 4.1.4. Viinialan tuotteet (+32,4 miljoonaa euroa) Indikaattorin 31. tammikuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että jäsenvaltiot ovat maksaneet pääasiassa raivausohjelmille tarkoitetut maksut aiempaa nopeammassa tahdissa. Myös jäsenvaltioiden suorittamien kansallisten tukiohjelmien maksuissa on havaittavissa nopeutumista, mutta hitaampaan tahtiin. 4.1.5. Muut kasvituotteet/toimenpiteet (+26,7 miljoonaa euroa) Indikaattorin 31. tammikuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että jäsenvaltiot ovat maksaneet pääasiassa Posei-ohjelmille tarkoitetut maksut aiempaa nopeammassa tahdissa. 4.1.6. Maito ja maitotuotteet (-73,1 miljoonaa euroa) Maitotuotemarkkinoiden tilanne on parantunut paljon verrattuna vuoden 2010 talousarviota koskevaa oikaisukirjelmää laadittaessa vallinneeseen tilanteeseen. Sen vuoksi komissio on keskeyttänyt maitotuotteiden vientitukien maksamisen. Lisäksi EU:n markkinahinnat ovat nousseet huomattavasti, joten rasvattoman maitojauheen ja voin julkiseen varastoon vienti on tyrehtynyt ja molempien tuotteiden varastoidut määrät ovat vakaantuneet. Määrärahojen hitaampi käyttö verrattuna indikaattorin tasoon tällä hetkellä johtuu alalla tällä hetkellä aiheutuneista ja vuoden kuluessa aiheutuviksi odotetuista alhaisemmista menoista, mikä on seurausta edellä mainituista syistä. 4.2. Suorat tuet Suoria tukia koskevien määrärahojen käyttö oli -90,4 miljoonaa euroa alhaisempi kuin indikaattorin 31. tammikuuta 2010 osoittama taso. 4.2.1. Tuotannosta irrotetut suorat tuet (-61,7 miljoonaa euroa hyväksyttyihin määrärahoihin verrattuna) Toteutumistaso johtuu pääasiassa jäsenvaltioiden tilatukijärjestelmää varten suorittamista maksuista, jotka rahoitetaan sekä hyväksytyistä talousarviomäärärahoista että vuoden 2010 talousarvion yhteydessä tämän järjestelmän käyttötarkoitukseensa sidotuista tuloista (huom. ks. lisätietoja edellä 2 kohdassa). Vaikka useimmat jäsenvaltiot ovat suorittaneet suurimman osan tätä järjestelmää koskevista maksuistaan, Kreikka ei ole vielä suorittanut mitään maksuja voidakseen tehdä tarkastukset, joita edellytetään ennen näiden maksujen suorittamista. Havaittu alikäyttö on hyvin pientä, koska alikäytön taso johtuu siitä, että 31. tammikuuta 2010 asti ulottuvalla jaksolla indikaattoria sovellettiin hyväksyttyihin talousarviomäärärahoihin, joihin eivät sisälly tämän alan käyttötarkoitukseensa sidotut tulot. Huom. Lukijalle tiedoksi, että komissio otti käyttöön alustavaa täytäntöönpanoa koskevaan taulukkoon alaviitteen *, joka on liitteessä 2. Alaviite osoittaa sen, mikä olisi tilanne, jos indikaattoria olisi 31. tammikuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 33 272,0 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 700,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 33 972,0 miljoonan euron kokonaismäärärahoihin, olisi ilmennyt -676,4 miljoonan euron alikäyttö, joka selittyisi jälleen sillä, ettei Kreikka ole vielä maksanut tilatukijärjestelmälle tarkoitettuja maksuja. 4.2.2. Muut suorat tuet (-29,9 miljoonaa euroa) Tämä toteutumismalli johtuu pääasiassa jäsenvaltioiden eräille järjestelmille (emolehmä-, lammas- ja vuohi- sekä puuvillapalkkiot) aiempaa hitaammin suorittamista maksuista verrattuna indikaattorin tällä hetkellä osoittamaan tasoon. Tilanteen arvioidaan tässä vaiheessa olevan väliaikainen. 4.3. Maatalousmenojen tarkastaminen 4.3.1. Edeltävien varainhoitovuosien tilien tarkastaminen ja hyväksyminen (+57,6 miljoonaa euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 31. tammikuuta 2010. Olisi kuitenkin huomattava, että kaikkia tämän varainhoitovuoden aikana odotettavissa olevia tilien tarkastamista ja hyväksymistä koskevia päätöksiä ei ole vielä tehty. Sen vuoksi komissio katsoo tässä vaiheessa, että toteutumistaso on väliaikainen. Olisi kuitenkin korostettava, että vaikka komissio ehdotti vuotta 2010 koskevassa oikaisukirjelmässään –80,0 miljoonan euroa oikaisuja, budjettivallan käyttäjä päätti käyttää –310,0 miljoonan euron suuruista määrää. Tässä vaiheessa komissio katsoo, että sen tilien tarkastamista ja hyväksymistä koskevista päätöksistä johtuvat oikaisut eivät riitä kattamaan tätä budjettivallan käyttäjän edellyttämää poikkeuksellista määrää. Tämä tilanne johtaa lopulta negatiivisten talousarviomäärärahojen vajeeseen, joka komission olisi katettava positiivisilla talousarviomäärärahoilla päättääkseen tämän tilin vuonna 2010. 4.4. Elintarvikkeiden ja rehujen turvallisuus, eläinten terveys, eläinten hyvinvointi ja kasvien terveys 4.4.1. Eläintautien hävittämisohjelmat (+132,5 miljoonaa euroa) Indikaattorin 31. tammikuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että komissio on maksanut eläintautien hävittämisohjelmille tarkoitetut maksut aiempaa nopeammassa tahdissa. 5. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteessä 2 oleva taulukko osoittaa, että 31. tammikuuta 2010 oli kerätty 483,8 miljoonaa euroa käyttötarkoitukseensa sidottuja tuloja seuraavasti: - sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat noin 188,8 miljoonaa euroa, ja lisää tuloja ennakoidaan saatavan varainhoitovuoden loppuun mennessä; - sääntöjenvastaisuuksien perusteella saadut tulot olivat noin 55,4 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä; ja - tässä vaiheessa suurin osa maidon lisämaksusta saatavista tuloista on kerätty, ja ne ovat noin 98,1 miljoonaa euroa, kun alun perin esitetty arvio oli 98,0 miljoonaa euroa; - alun perin arvioidusta 133,0 miljoonasta eurosta poiketen vuodesta 2009 vuoteen 2010 siirrettävä käyttötarkoitukseensa sidottujen tulojen määrä oli lopulta 141,5 miljoonaa euroa. Maataloustukirahaston menoihin 31. tammikuuta 2010 käytettävissä oleva käyttötarkoitukseensa sidottujen tulojen määrä on siis 483,8 miljoonaa euroa. Tässä vaiheessa komissio arvioi, että vielä keräämättä oleva käyttötarkoitukseensa sidottujen tulojen määrä on 305,2 miljoonaa euroa (käyttötarkoitukseensa sidottujen tulojen arvioitu määrä vuoden 2010 talousarviossa on 789,0 milj. euroa, josta 483,3 milj. euroa on jo kerätty). 6. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Jäsenvaltiot maksoivat marraskuussa 2009 markkinointivuonna 2008/2009 maksettaviksi kuuluvien väliaikaisten rakenneuudistusmäärien toisen erän, joka oli alun perin arvioitua määrää vastaava eli 606,8 miljoonaa euroa. Lisäksi alun perin arvioidusta 717,9 miljoonasta eurosta poiketen vuodelta 2009 vuodelle 2010 siirrettävä käyttötarkoitukseensa sidottujen tulojen määrä oli lopulta 768,3 miljoonaa euroa. EU:n talousarviosta vuonna 2010 väliaikaisina rakenneuudistusmäärinä käytettävissä olevien käyttötarkoitukseensa sidottujen tulojen kokonaismääräksi muodostui siis 1 375,1 miljoonaa euroa. 7. SOKERIALAN RAKENNEUUDISTUSRAHASTON TOTEUTUMINEN Jäsenvaltiot eivät olleet tammikuun 2010 lopussa suorittaneet juuri ollenkaan (huom. maksuja ainoastaan 0,7 milj. euron edestä) uudistettua sokeriteollisuutta, monipuolistamista eikä sokerinpuhdistamista varten tarkoitettuja tukimaksuja. 8. PÄÄTELMÄT Maataloustukirahaston talousarviomäärärahojen alustava täytäntöönpano 31. tammikuuta 2010 asti ulottuvalla jaksolla osoittaa, että indikaattorin osoittaman nykyisen tason mukaan jäsenvaltioille maksetut kuukausikorvaukset ylittivät talousarvion hyväksytyt määrärahat noin 33,8 miljoonalla eurolla. Käyttötarkoitukseensa sidottuja tuloja on kerätty 483,8 miljoonaa euroa, ja vuonna 2010 niitä arvioidaan kerättävän vielä 305,2 miljoonaa euroa. Tässä vaiheessa komissio arvioi, että sekä käytettävissä oleva että vuoden kuluessa vielä käytettäväksi tuleva käyttötarkoitukseensa sidottujen tulojen määrä käytetään tuottajaorganisaatioiden toimintarahastojen ja tilatukijärjestelmän rahoittamiseksi, kuten talousarviota laadittaessa alun perin ennakoitiin. Koska budjettivallan käyttäjä korotti sääntöjenmukaisuustarkastuksesta johtuvia oikaisuja-230,0 miljoonalla eurollaeli yhteensä -310,0 miljoonaan euroon, komissio seuraa tiiviisti talousarvion täytäntöönpanoa nähdäkseen, voiko se rahoittaa nämä negatiiviset menot, joita ei kateta komission tilien tarkastamisesta ja hyväksymisestä tekemistä päätöksistä ja jäsenvaltioiden tukimaksumääräaikojen noudattamatta jättämisistä johtuvista muista oikaisuista saatavilla tuloilla, talousarvion muiden osien alikäytöllä. [pic] [pic] [1] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).